23.3.2023
DA
Den Europæiske Unions Tidende
C 107/75
— logoet for den beskyttede geografiske betegnelse »Carota Novella di Ispica« efterfulgt af ordene »til produktkategori IV« — produktions- og pakkevirksomhedens navn, firmabetegnelse og adresse — handelsklassen.
Ud over de oplysninger, der kræves i henhold til lovgivningen, skal etiketten for den beskyttede oprindelsesbe­ tegnelse »Carota Novella di Ispica«, der markedsføres som spiseklart produkt (produktkategori IV), indeholde det europæiske BGB-symbol og logoet for den beskyttede oprindelsesbetegnelse »Carota Novella di Ispica«, hvis størrelse ikke må være mindre end andre angivelser på emballagen.
Der må ikke anføres andre oplysninger end de udtrykkeligt foreskrevne.
Det er dog tilladt at benytte henvisninger til varemærker, når blot de ikke indeholder nogen anprisninger eller kan vildlede forbrugeren.
Logoet for »Carota Novella di Ispica« består af et grafisk billede, der forestiller en gulerod med en uregelmæssig trekant foroven, hvis spids vender nedad.
Det grafiske billede er anbragt til venstre for benævnelsen »Carota Novella di Ispica«.
Guleroden er midt på roden gennemskåret af begyndelsesbogstavet »N« i »Novella«, mens benævnelsen »di Ispica« er anbragt under »Novella«.
Alle bogstaver fremstår i en grøn farve.
Benævnelsen er skrevet med afrundede bogstaver.
4.
Kort angivelse af det geografiske områdes afgrænsning »Carota Novella di Ispica« produceres i det område, der omfatter kommunerne i følgende provinser op til en højde på 550 meter over havets overflade: provinsen Ragusa: kommunerne Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce, Camerina, Scicli og Vittoria provinsen Siracusa: kommunerne Noto, Pachino, Portopalo di Capo Passero og Rosolini provinsen Catania: kommunen Caltagirone provinsen Caltanissetta: kommunen Niscemi.
5.
Tilknytning til det geografiske område Anerkendelsen af »Carota Novella di Ispica« som beskyttet geografisk betegnelse begrundes i den tidlige høst.
De gunstige jordbunds- og klimaforhold er bestemmende for produktionen af »Carota Novella di Ispica«. »Carota di Ispica« er »novella« (tidlig), dvs. den er allerede afsætningsklar fra begyndelsen af februar (1. februar) til begyndelsen af juni (15. juni).
Produktet er altså tidligt og dermed typisk siciliansk, og tilknytningen til produktionsområdet er tydelig.
Hertil kommer, at »Carota Novella di Ispica« er på markedet vinter og forår og har de organoleptiske egenskaber, der er karakteristiske for et frisk produkt, dvs. sprødhed, kraftig duft og urteagtig aroma.
Produktionsområdet for »Carota Novella di Ispica« er kendetegnet ved høje middeltemperaturer om vinteren, mange solskinstimer og frugtbare agerjorde.
De kvalitative parametre og den særlige produktionscyklus hænger tæt sammen med samspillet mellem de fysiske og biokemiske egenskaber, som gør Ragusa-området til et harmonisk system, der er i stand til at frembringe og forstærke disse.